שיחה:קרב רפיח (2024)

message: האם זה הזמן הנכון לכתיבת הערך הזה? ‫85.64.199.191‬ 19:30, 19 באפריל 2024 (IDT)
thread_title:  משוב מ-19 באפריל 2024 

message: מציע לקרוא לו "השמועות על קרב רפיח (2024)"
כי שומעים עליו כבר חודשים, ולא קורה כלום.
אולי עדיף יהיה לכתוב את הערך כש... משהו באמת יקרה?
אני מציע גם לכתוב את הערך "זכיית ישראל באירויזיון 2025", ומקסימום נמחק אם זה לא יקרה.  19:44, 19 באפריל 2024 (IDT)
replies: text: יש מספיק חומר לערך, והוא קיים מזמן בוויקיפדיות באנגלית ובגרמנית. לא נמחק את הערך אירוויזיון 2024 כי אולי הוא יתבטל בגלל קורנה2, או בגלל איומי טרור. אגסי - שיחה – האם הצלבתם מידע2? 20:10, 19 באפריל 2024 (IDT)

text: ההשוואה בין קרב משוער לבין אירוע שנתי עתידי לא רלוונטית. שדה הקרב הוא ממלכת אי הוודאות; לא נביאים ולא בני נביאים אנחנו. (שי • מנשמע?) מה, אין?  20:12, 19 באפריל 2024 (IDT)
replies: text: : זו לא דוגמה שלי. יש גם הפצצות אוויריות וחיסולים ברפיח. אם לבסוף לא תהיה שום חדירה קרקעית, (סבירות נמוכה להערכתי) אולי נשנה את שם הערך ל-המערכה הבין-לאומית למניעת קרב רפיח. אגסי - שיחה – האם הצלבתם מידע2? 20:42, 19 באפריל 2024 (IDT)
replies: text: ::מסכים עם אגסי. יש כבר חודשים דיבור על הקרב הזה, ויש הצדקה לסיקור הנושא בין אם הוא יתרחש (מה שכנראה יקרה) ובין אם לא. כפי שאגסי כתב, מקסימון משנים את שם הערך.לא נראה בעיניי נכון לפתוח בקשת מחיקה בבקשות ממפעילים במהלך השבת, מבלי שיש אפשרות לקיים דיון על העניין בטרם ההעברה לטיוטה. יאיר דב • שיחה • י"ג בניסן ה'תשפ"ד • 21:27, 20 באפריל 2024 (IDT)
replies: text: :::נהפוכו. נקודת הפתיחה שלנו היא שאין ערך. העברתו מטיוטה למרחב הערכים היא הטעונה דיון, ולא להיפך. (שי • מנשמע?) מה, אין?  21:29, 20 באפריל 2024 (IDT)
replies: text: ::::כפי שאגסי הסביר גם לעיל וגם להלן, לפעמים יש הצדקה לערך על תוכנית שמדברים עליה רבות, גם אם בסופו של דבר היא לא יצאה לפועל. על אחת כמה וכמה כאשר הסבירות שהיא תצא לפועל גבוהה. ועל אחת כמה וכמה כשכבר יש ערך כזה בוויקיפדיות חשובות כמו האנגלית והגרמנית. באם בסופו של דבר זה לא ייצא לפועל, נשנה את שם הערך. זה הכל. לפי הגישה שלך, כמעט כל ערך שיש עליו תבנית "עתידי" לא יכול להיכנס למרחב הערכים, כי אולי זה לא יקרה בסוף... יאיר דב • שיחה • י"ג בניסן ה'תשפ"ד • 10:12, 21 באפריל 2024 (IDT)
replies: text: :::::אתה קרוב אבל מפספס במעט; איני מתנגד לערכים על מיזמים עתידיים ואיני מתנגד לערכים על אירועים חזויים שיש עליהם מידע גלוי ואמין. אבל ערך על מבצע צבאי עתידי הוא בהכרח ספקולטיבי, בשל ביטחון המידע ובשל, ובכן, טבע המלחמה. על פעולות צבאיות מתוכננות שלא יצאו לפועל כותבים לאחר מעשה, לא מראש. באשר לגרמנים והאנגלים - כל עוד לא בוצעה האחדה של המיזמים בכלל השפות (שלדעתי, אגב, תקרה בקרוב), הטיעון של "קיים בשפה אחרת" לא מחזיק מים. (שי • מנשמע?) מה, אין?  10:16, 21 באפריל 2024 (IDT)
replies: text: ::::::אם היה בערך ניסיון לנבא מה יקרה, אתה צודק שזה היה ספקולטיבי. אך מאחר שכל המידע שמופיע בערך הוא על דברים שכבר קרו, הרי שמדובר בנושא עכשווי לחלוטין שיש לציבור עניין לקבל אודותיו מידע. מבחינתי אין בערך זה מקום לשום ספקולציה, ואם אתה מוצא בו אחת כזו, אתה מוזמן להסיר אותה בשמחה. יאיר דב • שיחה • י"ג בניסן ה'תשפ"ד • 11:39, 21 באפריל 2024 (IDT)
replies: text: :::::::מצאתי: הכותרת. (שי • מנשמע?) מה, אין?  13:35, 21 באפריל 2024 (IDT)
replies: text: ::::::::אם זה מה שמפריע לך, אפשר לקרוא לזה כיבוש רפיח (2024), כי הרי גם אם הקרב על הכיבוש הוא ספקולציה (כי אולי לא יהיה קרב וכך המחבלים ייכנעו וכדומה), הכיבוש עצמו הוא תוכנית עכשווית שצה"ל מתכנן ועליה ישנם דיונים בינלאומיים. זו לא ספקולציה. יאיר דב • שיחה • י"ג בניסן ה'תשפ"ד • 13:56, 21 באפריל 2024 (IDT)
אם על כל אמירת רהב של פוליטיקאים, נכתוב ערך ונשנה אותו אחר כל לשם אחר אם הוא לא קרה, הערך של בנימין נתניהו יהיה בעיקר הפניות להבטחות שלא התממשו מעולם. מי פותח את המערכה בראשות הדיפ-סטייט למניעת המאבק ביוקר המחיה? 18:30, 20 באפריל 2024 (IDT)

text: משתמש:ערן, אני מתנגד להעברת הערך לטיוטה. יש כבר המון חודשים מתקפה אווירית על רפיח, ותוכניות לפלישה קרקעית, ויש הכנות ולחצים בינלאומיים. הערך מופיע בוויקיפדיות האנגלית והגרמנית. אפילו אם לא תהיה שום פלישה קרקעית (לדעתי סבירות מאוד נמוכה), הערך יישאר על כנו, כמו למשל, תוכנית המבצר האחרון שהייתה הכנה לפלישה קרקעית שלא הייתה. אגסי - שיחה – האם הצלבתם מידע2? 02:16, 21 באפריל 2024 (IDT)
replies: text: :העברתי את הערך לטיוטה בעקבות בקשה בבקשות ממפעילים. הדף עדיין אינו ערך אנציקלופדי. בנושאים שבהם הדף לא עוסק - כמו המתקפה האווירית על רפיח, אם יש להם די חשיבות - אפשר להרחיב בטיוטה. כיוון שלא התחיל קרב ברפיח -אין עדיין תוכן שניתן להוסיף בהקשר לקרב עצמו. ערן • שיחה 21:01, 21 באפריל 2024 (IDT)
replies: text: :: העברה למרחב הערכים. גם בלי קרב, הסוגיה הציבורית והפוליטית בהחלט בעלת חשיבות. שלום אורי • שיחה • כ"ח בניסן ה'תשפ"ד • 02:33, 6 במאי 2024 (IDT)
replies: text: :::בשם ההכנות לקרב ברפיח (2024) שלום אורי • שיחה • כ"ח בניסן ה'תשפ"ד • 02:36, 6 במאי 2024 (IDT)
replies: text: ::::אגסי וערן, האם לאור ההתפתחויות, ניתן כבר לפרסם את הערך? או שצריך לחכות לירייה הראשונה שפותחת את הקרב באופן רשמי? לענ"ד בשלב זה גם ל'מחמירים' אין כל מניעה לפרסם את הערך, וחבל למנוע מהציבור מידע שהוא מעוניין בו. יאיר דב • שיחה • כ"ח בניסן ה'תשפ"ד • 10:20, 6 במאי 2024 (IDT)
replies: text: ::::: ברור שצריך להעביר את הערך למרחב הערכים. יש מלחמה ברפיח, בחיסולים והפצצות מהאוויר וגם היתה חדירה קרקעית במבצע יד זהב.הערך בוויקי האנגלית  הוא די גדול ומפורט, כל העולם מדבר על רפיח ואנחנו מתעלמים ומחכים רק לפעולה הקרקעית גדולה. זה כמו לחכות לשריקת הפתיחה במשחק הראשון במונדיאל הבא. אגסי - שיחה – האם הצלבתם מידע2? 10:57, 6 במאי 2024 (IDT)
replies: text: ::::::מסכים לגמרי. אז לדעתך מעשית אפשר להעביר למרחב הערכים? או שצריך אישור מערן? אינני בקי בכללים בזה. יאיר דב • שיחה • כ"ח בניסן ה'תשפ"ד • 11:00, 6 במאי 2024 (IDT)
replies: text: :::::::mathknight, בכובעך כמפעיל, תוכל לעזור בשאלה אם על פי הכללים ניתן להשיב את הערך למרחב הערכים לאור שינוי הנסיבות, לאחר שהוא הועבר למרחב הטיוטה לפני מספר ימים על ידי מפעיל בעקבות בקשה ב'בקשות ממפעילים'? יאיר דב • שיחה • כ"ח בניסן ה'תשפ"ד • 17:08, 6 במאי 2024 (IDT)
replies: text: :::::::: אם הערך נשאר ב-scope הנוכחי של "קרב רפיח" צריך להמתין לתחילת הכניסה הקרקעית. תיאורטית, יש עדיין סיכוי קטן מאוד שחמאס כן יסכים לעסקה והכניסה תיחדה או תבוטל, ולכן צריך לחכות. – ד"ר MathKnight ✡ (שיחה) 17:11, 6 במאי 2024 (IDT)
replies: text: :::::::::בסדר גמור. תודה! (אם כי יש לציין שבוויקיפדיה האנגלית זה השם). במידה והתמרון יידחה ולא ייפתח בימים הקרובים, ייתכן שיש לקבל את אחת ההצעות לעיל בדבר שינוי שם הערך, ולהעלותו למרחב הערכים תחת שם זה. יאיר דב • שיחה • כ"ח בניסן ה'תשפ"ד • 17:18, 6 במאי 2024 (IDT)
replies: text: :::::::::: העלאה בשם שונה. חבל על הקוראים שמפספסים שערך זה כבר קיים. שלום אורי • שיחה • כ"ט בניסן ה'תשפ"ד • 18:24, 6 במאי 2024 (IDT)
thread_title:  ערך על משהו שאולי יקרה. אנציקלופדי? 

message: חלק מהם עזבו את העיר https://www.ynet.co.il/news/article/bkennqomr#autoplay
thread_title: גדודי חמאס

message: הוסיפו את חטיבת הנח״ל לרשימת הכוחות הלוחמים, אני מאמין שהכוונה היא לגדוד 932 שנלחם כחלק מצק״ח 401. אני מציע שאם חטיבה מסויימת קיבלה גדוד שהוא לא חלק ממנה בשגרה תוסיפו את הגדוד בקטן מתחת לחטיבה(כמו שגדוד 601 מסומן מתחת ל401), ולא להוסיף את כל החטיבה שהגדוד חלק ממנה בשגרה כי זה יוצר בלבול. L1vspp • שיחה 13:28, 22 במאי 2024 (IDT)
replies: text: אני מסכים, הבעיה היא שלא תמיד מידע זה מפורסם בתקשורת. ספציפית גדוד 932 משוייך לצקח 401 מתחילת המלחמה. שלום אורי • שיחה • י"ד באייר ה'תשפ"ד • 14:58, 22 במאי 2024 (IDT)
thread_title:  הכוחות הלוחמים 

message: בערך יש שפע תמונות מיותרות שלא מוסיפות מידע ולא תורמות להבנה. בערך מסוג זה אפשר לצפות למידע ויזואלי - בעיקר מפות (בזמן כתיבת הדברים אין בערך אף מפה), וכשמדובר על לוחמה בשטח עירוני, אולי תמונה או שתיים להמחשת ממדי ההרס, ולקינוח אולי גם תמונה של חייל או טנק או תותח. בערך הזה מתנוססות 11 תמונות של חיילים, רובן גנריות לחלוטין שיכלו להיות מצולמות במקום כלשהו ובאירוע כלשהו, מלחמה או אימון. לדעתי יש להסיר את כולן פרט לאחת או לכל היותר שתיים, ולשאול לגבי כל תמונה שמשאירים האם היא מוסיפה מידע או תורמת להבנת הנושא - כרגע, מתוך 11 התמונות שמוצגות בערך, התשובה שלילית עבור 11 מהן. קיפודנחש 22:27, 25 במאי 2024 (IDT)
thread_title:  תמונות 

message: ראשית, אין התיחסות לעניין הפרשנות הישראלית של הפסיקה וזה דבר מרכזי בהקשר של הקרב.
שנית, הצגת מאמר הדעה בג'ורנל עשויה להציג לקורא העתידי תמונה חלקית של יחס העיתונות באותה תקופה לפסיקה ‫2.55.32.123‬ 18:13, 26 במאי 2024 (IDT)
thread_title:   צו הפסקת הלחימה על ידי בית הדין בהאג 

message: בערך כתוב כי "בהפצצה ובשריפה שפרצה בעקבותיה נהרגו לפחות 35 בני אדם". זה לא המספר המעודכן. הנה המידע העדכני:
* 45 אזרחים פלסטינים נשרפו למוות.
* לפי משרד הבריאות של רצועת עזה, בין ההרוגים היו 23 נשים וילדים, כולל תינוק בן שנתיים, וכן 240 פצועים.
* לפי גורמי הבריאות בעזה, מניין ההרוגים עשוי לעלות מכיוון שחלק מהפצועים עם כוויות קשות נמצאים במצב אנוש.
* מקורות פרו-פלסטיניים תיארו את האסון בתור "טבח".
Bakbik1234 • שיחה 03:58, 28 במאי 2024 (IDT)
replies: text: אני מציע להמתין יומיים כדי לקבל תמונה אמינה יותר של האירוע, כולל מספר הקורבנות. -- ‏גבי‏ (שיחה | תרומות) 16:31, 28 במאי 2024 (IDT)
thread_title:  אזרחים שנהרגו במחנה האוהלים של עקורים פלסטינים (אסון 26 במאי)